বাপ্পা মজুমদার

শুভাশিস মজুমদার বাপ্পা (জন্ম: ৫ ফেব্রুয়ারী ১৯৭২), যিনি বাপ্পা মজুমদার নামে অধিক পরিচিত, একজন বাংলাদেশী সঙ্গীতশিল্পী, গীতিকার এবং সুরকার। তরুণ ভক্তদের কাছে সমসাময়িক গান এবং চলাফেরার কারণে তিনি বাপ্পা দা নামে পরিচিত। তিনি মূলত বাংলা রোমান্টিক গানের জন্য পরিচিত। তার ব্যান্ড, দলছুট। তিনি ব্যান্ড এবং নিজের জন্যই গান লেখার পাশাপাশি তিনি অন্যান্য শিল্পীদের জন্যেও গান লিখেছেন। সাম্প্রতিক সময়ে তিনি বাংলাদেশের আরেকজন বিখ্যাত সঙ্গীতশিল্পী ফাহমিদা নবীর সাথে একটি গানের অ্যালবাম রেকর্ড এবং পরিবেশন করেছেন, যা বাংলাদেশের পূর্বের সকল রেকর্ড ভেঙেছে।[তথ্যসূত্র প্রয়োজন] তিনি চ্যানেল ওয়ানে টেলিভিশন অনুষ্ঠান দ্য ওয়ান, অ্যা মিউজিকাল টক শো-এর উপস্থাপনা করেছেন। পরবর্তীকালে ২০১০ সালে এই টেলিভিশন চ্যানেলটির সম্প্রচার বন্ধ হয়ে যায়। তার একক অ্যালবাম, সূর্যস্নানে চল ২০০৮ সালে বের হয়। সপ্তম একক অ্যালবাম, দিন বাড়ি যায়, প্রকাশিত হয় ২০০৫ সালের ফেব্রুয়ারিতে। এক মুঠো গান ২, বের হয় ২০১০ সালের ফেব্রুয়ারিতে। ২০১৪ সালের ১৬ জুলাই প্রকাশিত হয় তার দশম একক অ্যালবাম জানি না কোন মন্তরে। তিনি সমসাময়িক অন্যান্য সঙ্গীত শিল্পীদের সাথেও কাজ করেছেন, এর মধ্যে রয়েছেন, সামিনা চৌধুরী, ফুয়াদ আল মুকতাদির, শায়ান চৌধুরী অর্ণব, মিলা ইসলাম, দিলশাদ নাহার কনা, এলিটা করিম। শুভাশিস মজুমদার বাপ্পা ১৯৭২ সালে জন্ম নেন। তার বাবা সঙ্গীতজ্ঞ ওস্তাদ বারীণ মজুমদার এবং মা ইলা মজুমদার। তিনি একটি সঙ্গীত পরিবারের মধ্যে বেড়ে উঠেন। বাবা-মা দুজনই শাস্ত্রীয় সঙ্গীত শিল্পী হওয়ায় তাকে বাড়ির বাইরে গান শিখতে যেতে হয় নি। তার সঙ্গীতের হাতেখড়ি শুরু হয় পরিবারের কাছ থেকে। পরবর্তীকালে, সঙ্গীতজ্ঞ ওস্তাদ বারীন মজুমদারের সঙ্গীত শিক্ষা প্রতিষ্ঠান মণিহার সঙ্গীত একাডেমী-তে তিনি শাস্ত্রীয় সঙ্গীতের উপর পাঁচ বছর মেয়াদী একটি কোর্স গ্রহণ করেন। যদিও তিনি বলেন, “আমি মনে করি না ক্লাসিকাল গানের এই প্রশিক্ষণ পর্যাপ্ত এবং তাই এই ধরনের গান গাওয়ার জন্য রত থাকতে পারি না”। তিনি সঙ্গীত জীবন শুরু করেন গিটারবাদক হিসেবে। প্রাথমিক সঙ্গীত জীবনে তিনি প্রায় বিখ্যাত সঙ্গীত শিল্পীদের সাথে গান গেয়েছেন। তিনি সঙ্গীত শিল্পী হিসেবে আত্মপ্রকাশ করেন ১৯৯৫ সালে তার প্রথম অ্যালবাম তখন ভোর বেলা প্রকাশের মাধ্যমে। এরপর থেকে তিনি এযাবৎ নয়টি স্টুডিও এ্যালবাম প্রকাশ করেন এবং ২০০-এর বেশি এ্যালবামের প্রযোজনা করেন। ২০০৮ সালের ২১ মার্চ মেহবুবা মাহনূর চাঁদনীকে বিয়ে করেন, যিনি একজন বাংলাদেশী মডেল, টেলিভিশন অভিনেত্রী এবং নৃত্যশিল্পী। ব্যক্তিগত জীবনে তিনি একজন প্রযুক্তি আসক্ত ব্যক্তি যিনি কম্পিউটার গেমস, গান এবং কম্পিউটার সফটওয়্যার নিয়ে ব্যস্ত থাকতে পছন্দ করেন। সত্তা চলচ্ছিত্রের গানে সূর করার জন্য ২০১৯ সালে শ্রেষ্ঠ সঙ্গীত সুরকার হিসেবে জাতীয় চলচ্চিত্র পুরস্কার অর্জন করেন বাপ্পা মজুমদার। বাপ্পা মজুমদার সুরারোপিত চলচ্চিত্র "Bappa buzzes with new album"। News.priyo.com। আগস্ট ১২, ২০১২। ১৫ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২০১৪-০২-০২।  নজরুল ইসলাম সুজন (অক্টোবর ১০, ২০১৩)। "দুই বাংলার গান"। দৈনিক কালের কণ্ঠ। ২০১৫-০১-০৯ তারিখে মূল থেকে আর্কাইভ করা। সংগ্রহের তারিখ ২০১৪-০৮-০৭।  "প্রকাশিত হলো বাপ্পা মজুমদারের দশম অ্যালবাম"। বাংলানিউজটোয়েন্টিফোর.কম। জুলাই ১৬, ২০১৪। ২০১৫-০৭-১০ তারিখে মূল থেকে আর্কাইভ করা। সংগ্রহের তারিখ ২০১৪-০৯-০৯।  গৌতম পাণ্ডে (২০১৪-০৭-১৫)। "কাল আমার দশম এ্যালবাম প্রকাশ হচ্ছে"। দৈনিক জনকণ্ঠ। সংগ্রহের তারিখ ২০১৪-০৮-০৭। [স্থায়ীভাবে অকার্যকর সংযোগ] "বাপ্পার সুরে প্লেব্যাকে সামিনা চৌধুরী"। দৈনিক কালের কণ্ঠ। ২০১২-১২-০১। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৪-০৮-০৭।  হোসাইন আব্দুল হাই (২০১১-০২-০৫)। সুপ্রিয় বন্দ্যোপাধ্যায়, সম্পাদক। "শুভ জন্মদিন বাপ্পা মজুমদার"। ডয়চে ভেলে বাংলা। সংগ্রহের তারিখ ২০১৪-০৮-০৭।  শাহ আলম সাজু (২০১১-০৫-১৪)। "Bappa Mazumder @DS Café"। দ্য ডেইলি স্টার। ১৪ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২০১৪-০২-১৪।  "বাপ্পা মজুমদার"। দৈনিক যায়যায়দিন। ২০১৪-০২-০৩। সংগ্রহের তারিখ ২০১৪-০৮-০৬।  উইকিমিডিয়া কমন্সে বাপ্পা মজুমদার সংক্রান্ত মিডিয়া রয়েছে। দাপ্তরিক ওয়েবসাইট ফেসবুকে priyobappamazumder বাপ্পা মজুমদার বাপ্পা মজুমদারের জীবনী